Cookstown

Cookstown (irsk: An Chorr Chríochach)«An Chorr Chríochach / Cookstown», Placenames Database of Ireland er en by i grevskapet Tyrone i Nord-Irland. Det er den fjerde største byen i grevskapet og administrasjonsby for distriktet Cookstown. Det, sammen med Magherafelt og Dungannon, er en av hovedbyene i distriktet Mid-Ulster. Byen hadde en befolkning 12 546 ved folketellingen i 2021.«Settlement 2015», NISRA

Byen ble grunnlagt i 1609 under bosetningen i Ulster da engelske og skotske nybyggere ble innført på bekostning av innfødte irlendere. Området rundt dagens by ble leid av kirkeadvokat, Alan Cooke, fra erkebiskopen av Armagh, som hadde fått tildelt landet etter den irske adelens mislykkede opprør med England førte til jarlenes flukt. Byen var et av hovedsentrene for linindustrien vest for elven Bann, og fram til 1956 ble prosessene med linspinning, veving, bleking og bille utført i byen. 

Et av de viktigste severdigheten er Ardboekorset, et irsk høykors og steinkors fra rundt 900-tallet med 22 paneler som viser scener fra Bibelen. Korset er 5,6 meter høyt og ser ut til å være det eneste korset i Nord-Irland av denne typen som stort sett har forblitt komplett og originalt.O'Neill, B., red. (2002): Irish Cathedrals, Churches and Abbeys. London: Caxton Editions; s. 63. Det er et nasjonalt og fredet monument.«Ardboe Cross», Department of Communities NI

 Referanser 

 Eksterne lenker 


Kategori:Byer i Tyrone
Kategori:Bosetninger etablert i 1609